Trokbestuurder val na sy dood | Maroela Media
Die ongelukstoneel in Durban Foto: Netcare911
'n Man is dood toe sy vragmotor Donderdag in Durban sowat 30 meter ver van 'n wal af geval het.
"Dit blyk dat die bestuurder van die vragmotor op die M13 naby Blair Atholweg beheer oor die voertuig verloor het," het Chris Botha, woordvoerder vir Netcare911 gesê. Die bestuurder is op slag dood. Noodreddingswerkers het sowat drie ure lank gespook om sy liggaam uit die wrak te bevry.